मां को जगतजननी बुलाती हैं यामी, विद्युत बोले- सबसे छोटा हूं, मेरे हिस्से में मां हैं
Bollywood Celebrities Mother's Day Celebration - 14 मई को मदर्स मनाया जा रहा है। इस मौके पर कई सेलेब्स ने दैनिक भास्कर से बातचीत के दौरान अपनी मां के साथ खास रिश्ते के बारे में बात की। यामी गौतम ने बताया कि वो अपनी मां को प्यार से जगतजननी मम्मी बुलाती है।
14 मई को मदर्स मनाया जा रहा है। इस मौके पर कई सेलेब्स ने दैनिक भास्कर से बातचीत के दौरान अपनी मां के साथ खास रिश्ते के बारे में बात की। यामी गौतम ने बताया कि वो अपनी मां को प्यार से जगतजननी मम्मी बुलाती हैं। वो कहती हैं कि जब बई परेशानी आती है, पहला शब्द मां निकलता है। रकुलप्रीत सिंह बताती हैं कि उनके पेरेंट्स हमेशा से ही बेहद प्रोग्रेसिव रहे हैं। उनकी मां में हमेशा से वॉरियर जैसी रही हैं। एक्टर विशाल जेठवा कहते हैं कि उन्होंने बहुत छोटी उम्र में अपने पिता को खो दिया था, तबसे मां ही उनका ख्याल रखती आई हैं। एक्टर विद्युत जामवाल बताते हैं कि वो घर में छोटे हैं इसलिए मां से बहुत करीब हैं। आइए नजर डालते हैं बातचीत के प्रमुख अंश पर-
जब कुछ अच्छा होता है, पहला कॉल मां को जाता है- यामी गौतम 
'भगवान की जो परिभाषा है, मेरे लिए तो वह मां ही हैं। हर किसी की जिंदगी में परेशानियां आती हैं। मेरी जिंदगी में भी आईं। जब भी परेशानियां आती हैं तो पहला शब्द ही मां निकलता है। और जब भी कुछ अच्छा होता है तो पहला कॉल भी उन्हीं को जाता है। उनका नाम ही मैंने रखा है जगत जननी मम्मी। वो मेरे लिए जगत जननी हैं।'
'एक मां ही होती है जो सेल्फलेस प्यार करती हैं। मां के जीवन में मेरी और मेरी बहन के साथ-साथ अब आदित्य भी बेटे की तरह आए हैं। उन दोनों को आपस में बातें फार्मिंग करना बेहद पसंद है। हिमाचल को लेकर उनका बॉन्ड अलग लेवल का है। वो फार्मिंग को ऊंचे लेवल पर वहां ले जाना चाहते हैं। आदित्य और हमारे बीच पहले ही तय हो चुका था कि शादी बाद एक दूसरे की फैमिली में कोई फर्क नहीं रहेगा।'
मेरी मां की सख्त परवरिश ने मुझे मल्टीटास्कर बनाया- रकुल प्रीत सिंह
'मेरे पेरेंट्स बड़े प्रोग्रेसिव रहें हैं। वो आर्मी बैकग्राउंड से रहें हैं। उन्हें काफी एक्सपोजर था दुनिया का। तो उन्होंने मेरी परवरिश भी दुनिया के साथ कदम से कदम मिलाकर करवाई। जब मैं बड़ी हो रही थी तो उस दौर में मुझे लगता था कि मेरी मां टफ टास्क मास्टर हैं। क्योंकि उन्होंने मुझे एकेडमिक के अलावा भी हर तरह की दूसरी एक्टिविटीज में भी डाल दिया था। वह चाहे स्पोर्ट्स हो या कुछ और।
'मुझे एक टाइम के बाद यह रियलाइज हुआ कि मैं खुशकिस्मत थी, जो मेरी ग्रूमिंग इस तरह हुई। कई तरह की स्किल सीख पाई। वैसी परवरिश का मुझे फायदा हुआ। मैं मल्टीटास्कर बन पाई। मैं औरों के मुकाबले अपने दिन का रूटीन ज्यादा प्रोडक्टिव तरीके से यूज कर पाती हूं।'
'मेरी मां में वॉरियर जैसी क्वालिटी रही है। साथ ही उनकी कन्वींस करने की क्वालिटी रही है। तो मुझे अपनी बात पापा से मनवाती होती तो मैं मम्मी को पहले बताती थीं। वो फिर पापा से बात करती थीं। मम्मी के साथ ज्यादा पर्सनल और इमोशनल बातें मम्मी से शेयर करती थीं। डैड से मैं ज्यादातर काम संबंधी बातें करती थीं।मम्मी को महंगे गिफ्ट पसंद नहीं । उन्हें बैग्स और कपड़े पसंद हैं। वो कभी मुझसे गिफ्ट नहीं लेती हैं। उस मुद्दे पर मेरी उनसे लड़ाई भी होती रहती है। मुझे लिटरली मम्मी को फोर्स करना पड़ता है कि वो गिफ्ट लें।'
हमारे घर में किसी को भी मां से उल्टा सीधा बात करना अलाउ नहीं है- विशाल जेठवा 
'मैं जो कुछ हूं, वो अपनी मां की बदौलत हूं। मेरा हर दिन मदर्स डे सेलिब्रेशन है। मर्दस डे के मौके पर जरूर एक पोस्ट करता हूं। मुझे वो केस नहीं पसंद कि आप बाकी दिन तो मां से चिढ़ कर बात करो, मगर मदर्स डे के दिन आप को दुनिया को बताना है कि आप को उनसे बहुत प्यार है तो आप उनसे तहजीब से पेश आ रहे। मेरी मां ने मेरे लिए जितना किया है, उसके बारे में मैं क्या ही कहूं? पापा को मैंने बहुत छोटी उम्र में ही खो दिया था । तब से लेकर उन्होंने ही देखभाल की। हमारे घर में किसी को अलाउ भी नहीं है कि कोई मॉम से उल्टा कोई बात करे। एक लाइन कहना चाहूंगा कि मौत के तो कई रास्ते हैं, पर जन्म देने के लिए बस मां है।'
मां को खुश करने की कोशिश नहीं करनी पड़ती- विद्युत जामवाल 
'मां को खुश करने की कोशिश नहीं करनी पड़ती। वह सदा अपनी औलादों से खुश रहती हैं। मेरे केस में भी यही है। मुझे एक्स्ट्रा एफर्ट्स करने की जरूरत पड़ती। अब मैं उस पोजिशन में हूं, जहां दूसरों की मांओं को खुश करना है।
'मिसाल के तौर पर अभी विशाल की मम्मी मिली थी। वह ट्रेलर लॉन्च को सिर्फ विशाल जेठवा को ही देख रही थी। उनका किसी और पर कोई ध्यान नहीं था। मुझे दूसरे की मांओं को एहसास दिलाना है कि उनके बच्चे कितने खास और उम्दा हैं। ये चीज मेरे लिए मदर्स डे है। बाकी मैं अपने घर में सबसे छोटा हूं। मैं सदा यही लोगों से कहता रहता हूं कि किसी को घर मिला हिस्से में या कोई दुकां आई , मैं घर में सब से छोटा था मिरे हिस्से में मां आई।'
